สัญญาเลขที่................../25..........

**มหาวิทยาลัยเทคโนโลยีราชมงคลพระนคร**

**สัญญาจ้างทำงานพนักงานมหาวิทยาลัย**

(ตำแหน่งวิชาการ/ ตำแหน่งประเภททั่วไป วิชาชีพเฉพาะหรือเชี่ยวชาญเฉพาะ)

ทำที่ มหาวิทยาลัยเทคโนโลยีราชมงคลพระนคร

 วันที่ ......... เดือน ......................... พ.ศ. ..................

หนังสือสัญญาจ้างทำงานฉบับนี้ทำขึ้นระหว่างมหาวิทยาลัยเทคโนโลยีราชมงคลพระนคร

โดย รองศาสตราจารย์สุภัทรา โกไศยกานนท์ ตำแหน่งอธิการบดี ซึ่งต่อไปในสัญญานี้เรียกว่า **“มหาวิทยาลัย”** ฝ่ายหนึ่งกับ นาย / นาง / นางสาว....................................................... อายุ ........... ปีอยู่บ้านเลขที่ ............ หมู่ที่...............ถนน........................................ตำบล/แขวง................................อำเภอ/เขต....................................... จังหวัด ................................................. ซึ่งต่อไปในสัญญานี้เรียกว่า **“พนักงานมหาวิทยาลัย”** อีกฝ่ายหนึ่ง ทั้งสองฝ่ายได้ตกลงทำสัญญากัน มีข้อความดังต่อไปนี้

**ข้อ 1** มหาวิทยาลัยตกลงจ้างและพนักงานมหาวิทยาลัยตกลงรับจ้างทำงานให้กับมหาวิทยาลัย ในตำแหน่ง ...................................................... สังกัด ..................................................................................... ตั้งแต่ วันที่ ....................................จนถึงกำหนดครบเกษียณอายุการทำงาน เว้นแต่มีเหตุให้สัญญานี้เป็นอันสิ้นสุดลงตาม

ข้อ 8 ทั้งนี้ โดยรับค่าตอบแทนในอัตราเดือนละ.................... บาท (........................................................................) ซึ่งพนักงานมหาวิทยาลัยจะต้องเป็นผู้รับภาระในการเสียภาษี และต้องจ่ายเงินสมทบตามกฎหมายว่าด้วยประกันสังคม ซึ่งเป็นส่วนหนึ่งของค่าตอบแทนนั้น

**ข้อ 2** พนักงานมหาวิทยาลัยสัญญาว่าจะปฏิบัติตามข้อบังคับ ข้อกำหนด ระเบียบ ประกาศ คำสั่ง ตลอดจนนโยบายและแนวปฏิบัติต่าง ๆ ที่มหาวิทยาลัยกำหนดขึ้นเพื่อเป็นหลักในการบริหาร ทั้งที่มีอยู่ในวันทำสัญญานี้หรือที่จะมีต่อไปในภายหน้า ซึ่งมหาวิทยาลัยอาจเปลี่ยนแปลงได้ตามความเหมาะสม และให้ถือเป็นส่วนหนึ่งของสัญญานี้ด้วย

**ข้อ 3** พนักงานมหาวิทยาลัยสัญญาว่าจะปฏิบัติงานตามที่มหาวิทยาลัยมอบหมายด้วยความซื่อสัตย์สุจริตและเต็มกำลังความสามารถของตน ทั้งจะเสาะแสวงหาความรู้เพิ่มเติมหรือกระทำการอื่น ๆ อันเป็นการส่งเสริมให้กิจการของมหาวิทยาลัยดำเนินรุดหน้าไปได้อย่างรวดเร็วด้วยดี และสัญญาว่าจะละเว้นจากการกระทำการใด ๆ ที่ขัดกับผลประโยชน์ของมหาวิทยาลัย

**ข้อ 4** ในระหว่างการเป็นพนักงานมหาวิทยาลัย ถ้าพนักงานมหาวิทยาลัยปฏิบัติหรือละเว้นการปฏิบัติหน้าที่หรือกระทำด้วยประการใด ๆ เป็นเหตุให้เกิดความเสียหายแก่มหาวิทยาลัย พนักงานมหาวิทยาลัยยินยอมชดใช้ค่าเสียหายให้กับมหาวิทยาลัยทุกประการ ภายในกำหนดเวลาที่มหาวิทยาลัยจะเรียกร้องให้ชดใช้และยินยอมให้มหาวิทยาลัยหักเงินค่าตอบแทนหรือเงินอื่นใดที่พนักงานมหาวิทยาลัยพึงมีสิทธิได้รับจากมหาวิทยาลัยเป็นการชดใช้ค่าเสียหายได้ เว้นแต่ความเสียหายนั้นเกิดจากเหตุสุดวิสัย

**ข้อ 5** พนักงานมหาวิทยาลัยมีสิทธิได้รับการเพิ่มค่าตอบแทน สวัสดิการต่างๆ และสิทธิประโยชน์อื่นๆ ตามข้อบังคับมหาวิทยาลัยเกี่ยวกับการบริหารงานบุคคลสำหรับพนักงานมหาวิทยาลัย รวมทั้ง

ลงชื่อ …..…………………………

 พนักงานมหาวิทยาลัย

**-2-**

กฎหมาย ระเบียบ ข้อบังคับ คำสั่งและมติอื่นๆ ที่เกี่ยวกับพนักงานมหาวิทยาลัย ทั้งที่ได้ออกใช้บังคับอยู่แล้ว ในวันทำสัญญานี้ และที่จะออกใช้บังคับต่อไปในภายหลัง

 **ข้อ 6** ในระหว่างการจ้างตามสัญญานี้ พนักงานมหาวิทยาลัยยินยอมให้มหาวิทยาลัยเปลี่ยนแปลงประเภทพนักงานมหาวิทยาลัยได้ตามที่มหาวิทยาลัยเห็นสมควร รวมทั้งยินยอมให้มหาวิทยาลัยส่งหรือสับเปลี่ยนโยกย้ายพนักงานมหาวิทยาลัยไปทำงานในสถานที่ต่าง ๆ และหรือไปทำงานให้บุคคลอื่นใด ตามที่มหาวิทยาลัยเห็นสมควรไม่ว่าจะเป็นการประจำหรือชั่วคราว

**ข้อ 7** ในระหว่างการจ้างตามสัญญานี้ หากพนักงานมหาวิทยาลัยปฏิบัติงานตามสัญญาจ้างแล้วก่อให้เกิดสิ่งประดิษฐ์ใหม่ขึ้นมา หรือสร้างสรรค์ผลงานขึ้นมาใหม่ ให้ทรัพย์สินทางปัญญาอันเกิดจากสิ่งประดิษฐ์ หรือผลงานสร้างสรรค์ดังกล่าวตกเป็นกรรมสิทธิ์ของมหาวิทยาลัย ส่วนการจัดสรรเงินผลประโยชน์อันเกิดขึ้นตามข้อนี้ให้เป็นไปตามหลักเกณฑ์ที่มหาวิทยาลัยกำหนด

**ข้อ 8** สัญญานี้ให้เป็นอันสิ้นสุดลง เมื่อมีกรณีอย่างหนึ่งอย่างใด ดังต่อไปนี้

8.1 ทุจริตต่อหน้าที่ หรือกระทำความผิดอาญาโดยเจตนา

8.2 จงใจทำให้มหาวิทยาลัยได้รับความเสียหาย

8.3 ปฏิบัติหรือละเว้นการปฏิบัติหน้าที่ หรือประมาทเลินเล่อในการปฏิบัติหน้าที่ เป็นเหตุให้มหาวิทยาลัยได้รับความเสียหายอย่างร้ายแรง

8.4 พ้นสภาพจากการเป็นพนักงานมหาวิทยาลัยตามข้อ 38 แห่งข้อบังคับมหาวิทยาลัยเทคโนโลยีราชมงคลพระนครว่าด้วยการบริหารงานบุคคลสำหรับพนักงานมหาวิทยาลัย พ.ศ. 2559 และที่แก้ไขเพิ่มเติม

การสิ้นสุดสัญญาตามวรรคก่อน ไม่เป็นการตัดสิทธิมหาวิทยาลัยที่จะเรียกร้องค่าสินไหมทดแทนอันเกิดจากการกระทำละเมิดของพนักงานมหาวิทยาลัยตามข้อ 4

สัญญานี้ทำขึ้นสามฉบับมีข้อความตรงกัน คู่สัญญาได้อ่านและเข้าใจข้อความในสัญญาโดยละเอียดตลอดแล้ว จึงได้ลงลายมือชื่อไว้เป็นหลักฐานต่อหน้าพยาน

 ลงชื่อ ............................................................ มหาวิทยาลัย

 (รองศาสตราจารย์สุภัทรา โกไศยกานนท์)

 อธิการบดีมหาวิทยาลัยเทคโนโลยีราชมงคลพระนคร

 ลงชื่อ ..........................................................พนักงานมหาวิทยาลัย

 (...............................................................)

 ลงชื่อ ...........................................................พยาน

 (...............................................................)

 ลงชื่อ ...........................................................พยาน

 (...............................................................)